ddrg/super_eurlex huggingface dataset:
55.

påpeger, at, eftersom 21 af NATO’s 28 medlemmer er EU-medlemsstater, er et tæt samarbejde mellem EU og NATO af yderste vigtighed for at undgå overlapning i forbindelse med deployering af militær kapacitet, når de to organisationer opererer inden for samme område, dog med forbehold for princippet om selvstændig beslutningstagning og behørig respekt for visse EU-medlemsstaters neutralitet; gentager det presserende behov for at få løst de underliggende politiske problemer, der hæmmer samarbejdet mellem EU og NATO, og opfordrer til fuldstændig og mere effektiv implementering af Berlin plus-ordningerne, således at de to organisationer får mulighed for at intervenere effektivt i aktuelle og kommende kriser;
19.

understreger betydningen af en fortsat kontrol med iværksættelsen af aftalen med en åben og inkluderende tilgang i alle faser: a) bemærker anvendelsen af konsekvensanalyser af den bæredygtige udvikling, men mener, at de ligeledes bør foretages før, under og efter forhandlingerne med henblik på at sikre en fortsat evaluering; understreger ligeledes, at det er vigtigt at handle fuldt ud på baggrund af deres resultater; mener ligeledes, at forhandlerne bør tage større hensyn til de prioriteter og betænkeligheder, der fremgår af disse konsekvensanalyser b) opfordrer Kommissionen til at udarbejde analyser af konsekvenserne for menneskerettighederne for at supplere analyserne af den bæredygtige udvikling med letforståelige handelsmæssige indikatorer baseret på menneskerettigheder og miljømæssige og sociale standarder c) opfordrer begge parter til regelmæssigt at forelægge rapporter om de generelle fremskridt i iværksættelsen af alle de engagementer, der er indgået i medfør af aftalen d) anmoder Kommissionen om at sikre, at partnerlandenes parlamenter inddrages i handelsforhandlinger med henblik på at forbedre forvaltning og demokratisk kontrol i udviklingslandene e) understreger betydningen af at inddrage borgerne i alle faser af forhandlingerne og i kontrollen af aftalen og kræver i denne forbindelse, at der indføres fora for bæredygtig udvikling eller rådgivende grupper forud for høringen af arbejdsmarkedets parter og repræsentanter for det uafhængige civilsamfund;
15.

opfordrer kommissæren for udvikling til at gøre støtten til kvindeorganisationers arbejde i konfliktramte områder til en prioritet; opfordrer indtrængende den højtstående repræsentant/næstformanden til at anvende stabilitetsinstrumentets langsigtede komponent til at tildele midler til støtte for kvinders deltagelse i freds-, sikkerheds- og forsoningsrelaterede processer og systematisk øremærke bevillinger til kvinder, fred og sikkerhed i alle de kortsigtede foranstaltninger, der finansieres i henhold til stabilitetsinstrumentets artikel 3;
12.

opfordrer Kommissionen til at sikre, at eksisterende støtte til biavlssektoren og fremtiden for denne politik bevares og styrkes i den fælles landbrugspolitik efter 2013 for at sikre fortsættelsen og forbedringen af denne sektor; glæder sig over Kommissionens beslutning fra juli 2010 om at øge budgettet for biavlsprogrammer; erkender, at dette er en metode til at støtte den fremtidige udvikling af den europæiske biavl, der bidrager til at bevare biodiversiteten; anerkender desuden, at bier har stor betydning for bevarelse af produktionsniveauet inden for landbrug og havebrug, og anser det for vigtigt at belønne dem, der stiller dette offentlige miljøgode til rådighed;
26.

foreslår, at denne VSA-bestemmelse skal omfatte: a) en gensidig forpligtelse for de to parter til at fremme internationalt anerkendte VSA-instrumenter inden for rammerne af aftalen og deres samhandel; b) incitamenter, der skal få virksomhederne til at indgå forpligtelser med hensyn til VSA efter forhandling med alle relevante parter i virksomheden, herunder fagforeninger, forbrugerorganisationer, lokale myndigheder og civilsamfundsorganisationer; c) oprettelse af kontaktpunkter i stil med dem, der er indført i OECD-regi, som skal udbrede information om VSA og gennemsigtighed og tage imod eventuelle klager over manglende overholdelse af VSA-principperne i samarbejde med civilsamfundet og fremsende dem til de kompetente myndigheder; d) et krav - som tager højde for SMV'ers særlige situation og muligheder set i forhold til henstilling 2003/361/EF af 6. maj 2003 og i forhold til »tænk-småt-først«-princippet - om, at virksomhederne skal offentliggøre deres VSA-status mindst hvert andet eller tredje år; mener, at dette krav vil styrke gennemsigtighed og rapportering og fremme synlighed og troværdighed omkring VSA-praksis, når VSA-information gøres tilgængelig for alle berørte parter, herunder forbrugere, investorer og en bredere offentlighed på en målrettet måde; e) en diligenspligt for større virksomheder og virksomhedskoncerner, dvs. en pligt til at træffe foregribende foranstaltninger for at identificere og forebygge enhver form for krænkelse af menneskerettighederne og overtrædelse af miljøreglerne, korruption eller skatteunddragelse, herunder i filialer og forsyningskæder, dvs. i virksomhedernes direkte indflydelsessfære; f) et krav om, at virksomheder skal påtage sig at gennemføre frie, åbne og informerede forudgående høringer af lokale og uafhængige parter, inden et projekt, der har konsekvenser for et lokalsamfund, påbegyndes; g) særlig fokus på konsekvenserne af beskæftigelse af børn og børnearbejde;
44.

beklager, at det nuværende handelssystem fører til en global arbejds- og produktionsdeling, som er baseret på et meget omfattende transportelement, der ikke bærer sine egne miljøomkostninger; slår til lyd for, at klimaomkostninger forbundet med international transport internaliseres i transportpriserne, det være sig via beskatning eller afgiftsbelagte kvotehandelsordninger; udtrykker tilfredshed med, at luftfarten snart vil blive inddraget i EU ETS, og forventer, at Kommissionen tager et lignende initiativ for søtransporten inden 2011 med henblik på ikrafttrædelse i 2013, hvis det viser sig umuligt at iværksætte en global mekanisme på dette tidspunkt; beklager, at det brændstof, der forbruges ved oversøisk godstransport, er fritaget for afgifter; slår til lyd for indførelse afgifter på dette brændstof og på disse produkter, herunder navnlig på luftfragtsprodukter; forventer desuden, at Kommissionen tager initiativ til at sætte spørgsmålstegn ved støtten til de mest forurenende former for transport i form af f.eks. afgiftsfritagelse for flybenzin;
14.

opfordrer Kommissionen til at bekræfte, at iværksættelsen af ACTA ikke får følger for de grundlæggende rettigheder og for databeskyttelsen, for EU’s fortsatte indsats for at harmonisere foranstaltningerne til håndhævelse af IPR eller for e-handel;
10.

hilser med tilfredshed, at det irakiske udenrigsministerium i en erklæring af 2. november 2010 opfordrede de kompetente myndigheder og alle sikkerhedsstyrker til at stå fast over for alle forsøg på at splitte de irakiske borgere på et sekterisk eller racemæssigt grundlag, yde de irakiske borgere beskyttelse og værne om religionsudøvelsen;
64.

opfordrer EU til at lægge større vægt på energibesparelser under de internationale forhandlinger; henviser i den forbindelse med dyb beklagelse til, at EU som følge af den ikke-bindende tilgang, der valgtes, ikke er på vej til at opfylde målet om energibesparelser på 20 %, som blev fastsat af stats- og regeringscheferne for 2020; opfordrer derfor EU til at gå foran med et godt eksempel og Kommissionen til at fremsætte forslag til nye foranstaltninger, som skal sikre, at dette mål nås, og at Europa ikke sakker bagud med hensyn til innovative energieffektivitetstiltag i verden;
22.

opfordrer Kommissionen og medlemsstaterne til at give Det Europæiske Observationsorgan for det Audiovisuelle Område mandat samt de nødvendige ressourcer til at indsamle data og gennemføre undersøgelser af måden, hvorpå medlemsstaterne har anvendt disse standarder, med henblik på at undersøge, hvorvidt standarderne har haft den ønskede effekt, og fastholder, at medlemsstaterne bør stå til ansvar for manglende opfyldelse af disse forpligtelser;
4.

støtter på det indstændigste den demokratiske proces; understreger, at det er vigtigt at skabe de nødvendige betingelser for afholdelse af valg inden for en tidsfrist, der skal være tilstrækkelig lang til at sikre, at alle oppositionskræfter og alle medier får mulighed for at organisere sig på nationalt plan, således at der kan vælges en ny parlamentarisk forsamling med den opgave at udarbejde en demokratisk forfatning, som respekterer ligevægten mellem den udøvende og den lovgivende magt samt den dømmende magts uafhængighed; ønsker, at alle de demokratiske kræfter, der forpligter sig til at respektere pluralismen, samvittighedsfriheden og det demokratiske magtskifte, vil kunne deltage i dette valg; bifalder på denne baggrund, at informationsministeriet er blevet nedlagt, og at der er blevet givet en garanti for ytringsfrihed;
—

der henviser til rapporten fra WHO med titlen »Multidrug and extensively drug-resistant TB (M/XDR-TB): 2010 global report on surveillance and response. WHO/HTM/TB/2010.3« om den bekymrende fremkomst af resistente stammer og stammer, der er meget resistente over for behandlinger,
8.

understreger, at aftalerne om handel med bananer vil give mulighed for, at banansektoren ikke indgår i Doha-rundens forhandlinger om »tropiske produkter«; understreger, at medens der vil blive foretaget mere omfattende toldnedsættelser for »tropiske produkter«, vil toldnedsættelserne for »produkter udsat for præferenceudhuling«, der er af betydning for AVS-lande, blive foretaget over en relativt længere periode, end det vil være tilfældet med den generelle formel, der anvendes under forhandlingerne; understreger ikke desto mindre, at aftalerne om handel med bananer sandsynligvis ikke vil bane vejen for en acceptabel aftale for AVS-landene med hensyn til spørgsmålet om tropiske produkter og udhulingen af deres præferencebehandling, eftersom de forslag, der blev udformet på tidspunktet for aftalerne om handel med bananer, allerede er blevet forkastet af nogle store nye økonomier, hvilket fremgik af Indiens og Pakistans reaktioner under mødet i WTO's Generelle Råd i december 2009;
7.

bemærker, at der er et presserende behov for opmærksomhed på den åbenlyse og ulovlige dumpning af blandet og uidentificeret affald i nærheden af anlægget i Ferandelle, og opfordrer til håndhævelse af strenge kontrolforanstaltninger; minder de kompetente myndigheder om, at de for at være i fuld overensstemmelse med direktivet 2010/75/EU, skal sørge for streng kontrol med håndteringen af særlige former for industrielt affald, uanset dets oprindelsessted; bemærker endvidere, at der skal etableres særlige deponeringsanlæg, som lever op til bestemmelserne i EU-direktiverne, således at det sikres, at der udvikles en infrastruktur, som er passende for industrielt, særligt og giftigt affald; udbeder sig en forklaring på den manglende anvendelse af det anlæg, der var planlagt til at modtage organisk affald, og kræver, at det tages i anvendelse, forudsat at det opfylder kriterierne i affaldshåndteringsdirektivet; kræver tilsyn af privatejede deponeringsanlæg, der ikke har licens, og at der træffes passende foranstaltninger med henblik på at sikre overholdelse af EU-lovgivningen;
21.

anmoder navnlig Kommissionen om med støtte fra EMA at forbedre den hurtige godkendelsesprocedure til markedsføring af lægemidler, der har til formål at imødegå en sundhedsmæssig krise - bl.a. ved at gøre dem egnede til forskellige influenzastammer, varierende grader af sygdommene og forskelle i målgrupperne - således at der gennemføres behørige kliniske forsøg, før der opstår en pandemi, med henblik på at sikre en fuldstændig vurdering af forholdet mellem risici og fordele ved anvendelsen af disse lægemidler for de relevante målgrupper, og til at forelægge relevante lovgivningsmæssige forslag, når det er nødvendigt;
14.

opfordrer Kommissionen og medlemsstaterne til at sikre, at rimelig adgang til sundhedspleje og behandlingsmuligheder for ældre patienter indgår i deres sundhedspolitikker og –programmer, og at gøre tilstrækkelig adgang til sundhedsydelser og behandling for ældre til en prioritet for det europæiske år for aktiv aldring og solidaritet mellem generationerne i 2012; opfordrer medlemsstaterne til at fremme initiativer til håndtering af social isolation blandt ældre patienter, idet dette har en betydelig indvirkning på patientens sundhed på længere sigt; fremhæver behovet for, at EU og dens medlemsstater via en hensigtsmæssig og langsigtet strategi imødegår de sociale og økonomiske virkninger af den europæiske befolknings aldring med henblik på at sikre sundhedssystemernes finansielle og organisatoriske bæredygtighed såvel som et ensartet og vedvarende udbud af sundhedsydelser til patienterne;
49.

bemærker, at landbrugsvirksomheder i Mercosurlandene har langt lavere produktionsomkostninger, herunder omkostninger til jord, arbejdskraft og kapital, og at producenterne i Mercosur ikke skal leve op til de samme standarder som EU-producenterne for så vidt angår miljø, dyrevelfærd, fødevaresikkerhed og fytosanitære foranstaltninger; understreger, at det for at opnå et afbalanceret slutresultat for begge parter er nødvendigt at sikre, at forhandlingerne tager fuldt hensyn til alle konsekvenser og virkninger, navnlig på det miljømæssige og sociale område; opfordrer Kommissionen til at udarbejde en analyse af en sådan aftales konsekvenser for landbrugssektoren;
55.

minder om, at der er behov for 300 mia. USD for at nå 2015-målene inden 2015; beklager den kendsgerning, at flertallet af udviklede lande til trods for den erklæring, som de for nylig afgav på FN’s topmøde på højt plan om 2015-målene i september 2010, endnu ikke har opfyldt deres løfte om at forhøje udviklingsbistanden, og påpeger, at det er nødvendigt at gøre en langt bedre samlet indsats; understreger, at det ikke er acceptabelt, at innovative finansieringsmekanismer måske af visse lande vil blive opfattet som en tilskyndelse til ikke at yde offentlig udviklingsbistand (ODA); understreger, at tilsagn om ODA og innovative finansieringsmekanismer skal ses som et afgørende og supplerende element i bekæmpelsen af fattigdom;
41.

opfordrer de europæiske standardiseringsorganisationer og Kommissionen til at undersøge alle systemer, der menes at kunne sikre hurtigere udvikling af standarder, samtidig med at det sikres, at alle relevante aktører inddrages på en ordentlig måde, f.eks. muligheden for at indføre en hurtig procedure eller for, at Kommissionen offentliggør henvisninger til eksisterende europæiske standarder eller ISO-standarder, der er udarbejdet uden for et kommissionsmandat, hvis sådanne standarder anses for at sikre et højt niveau af forbrugerbeskyttelse, eller for at løse et problem med en given risiko som en foreløbig foranstaltning, indtil der er fundet en varig løsning;
45.

opfordrer under henvisning til den store risiko for, at vedvarende fattigdom overføres fra forældre til børn og derved væsentligt forringer sidstnævntes muligheder for at få et bedre liv, Kommissionen og Rådet til hurtigst muligt at iværksætte en strategi, der sigter på at opnå en halvering af børnefattigdommen inden 2012 og mere generelt at bryde fattigdomsspiralen; understreger i den forbindelse behovet for at integrere børns individuelle rettigheder i alle EU-politikker og træffe foranstaltninger med henblik på at overvåge og evaluere de skridt, der tages for at gøre en ende på børnefattigdom, at fastlægge og udvikle prioriterede foranstaltninger, at øge dataindsamlingen og yderligere at udvikle fælles indikatorer på EU-plan; mener, at det i denne forbindelse er vigtigt at gøre det lettere for eneforsørgere at få adgang til og vende tilbage til arbejdsmarkedet samt tilvejebringe velfærdsordninger for eneforsørgerfamilier på baggrund af disses specifikke problemer, samtidig med at der også sikres konkret støtte til store familier; mener, at børn fra fattige hjem, hvor ingen har arbejde, skal have særlig opmærksomhed og støtte for at forebygge fattigdom i fremtiden;
opfordrer EU og medlemsstaterne til at sikre, at deres udenrigspolitik, herunder deres samarbejds- og udviklingspolitik, over for tredjelande - i relation til både myndigheder og ngo’er - tager behørigt hensyn til menneskerettighedssituationen for alle minoritetsgrupper, herunder LGBT-personer, for at sikre, at der gøres konkrete fremskridt på dette område; opfordrer Kommissionen, Rådet og Tjenesten for EU's Optræden Udadtil til, når de har med Uganda at gøre, fuldt ud at anvende »værktøjssættet til fremme og beskyttelse af lesbiske, bøsser, biseksuelle og transseksuelle personers ret til at nyde godt af alle deres menneskerettigheder«, give fuld beskyttelse til LGBT-aktivister i Uganda og støtte deres aktiviteter; opfordrer Kommissionen til at medtage disse spørgsmål i den køreplan mod homofobi, som Parlamentet har anmodet den om at udarbejde (3);
14.

påpeger, at udviklingen af rene teknologier i fattige lande er forbundet med teknologioverførsel, hvilket betyder, at de store barrierer for udbredelsen af grønne teknologier i udviklingslandene med henblik på imødegåelse af klimaændringerne må identificeres, og at det må overvejes at indtage nye fleksible holdninger til intellektuelle ejendomsrettigheder;
3.

mener, at den årlige vækstundersøgelse og rammene fra det »europæiske semester« er afgørende redskaber til øget koordinering af de økonomiske politikker og derfor en vigtig del af EU's reaktion på krisen; bemærker dog, at disse redskaber bør anvendes på en måde, der er i overensstemmelse med behovet for demokratiske processer og demokratisk støtte, og ikke tjene til at erstatte eller mindske betydningen af de eksisterende redskaber, som stilles til rådighed i traktaten, navnlig de overordnede økonomiske retningslinjer og retningslinjerne for medlemsstaternes beskæftigelsespolitikker, hvor Parlamentet skal inddrages i stort omfang og - for sidstnævntes vedkommende - høres; opfordrer til, at disse redskaber integreres i rammerne for det europæiske semester, og at der særligt fokuseres på at sikre, at betydningen af dem ikke formindskes, med henblik på at leve op til Kommissionens og Rådets udtrykte mål om øget ejerskab og demokratisk ansvarlighed;
J.

der henviser til, at Indonesien, som på nuværende tidspunkt beklæder formandskabet for ASEAN, har optrappet sine diplomatiske bestræbelser for at hjælpe de to parter med at nå en midlertidig løsning og efterfølgende iværksætte bilaterale mekanismer, der kan gøre det muligt at opfylde målene om en grænsedragning og generel fred i området; der henviser til, at ASEAN-formandslandet søger at tilskynde de to lande til at forhandle inden for rammerne af den eksisterende Fælles Grænsedragningskommission (Thai-Cambodian Joint Commission on Demarcation for the Land Boundary),
15.

opfordrer Rådet og Kommissionen til at tilbyde Rusland konkret bistand og ekspertise med henblik på at styrke domstolenes og de retshåndhævende myndigheders uafhængighed og forbedre retssystemets evne til at modstå politisk og økonomisk pres; understreger Den Europæiske Unions vilje til at bidrage til etableringen af et sådant juridisk støtteprogram, til undervisning, navnlig i menneskerettighedsspørgsmål, og til uddannelse af retshåndhævende personale, anklagere og dommere;
23.

glæder sig over Europa 2020-flagskibsinitiativet vedrørende et ressourceeffektivt Europa og opfordrer indtrængende Kommissionen til at fortsætte sit arbejde med at udforme konkrete politikker, der kan sikre en overgang til en ressourceeffektiv økonomi, der bygger på vedvarende energi; anmoder Kommissionen om at udvikle konkrete benchmarks og at sikre, at de vedtagne mål nås, og at de kan overvåges inden for rammerne af Europa 2020’s europæiske halvår for samordning af de økonomiske politikker; understreger det presserende behov for at modernisere og opgradere den europæiske energiinfrastruktur, at udvikle intelligente net og til at opbygge sammenkoblinger, som er nødvendige for at realisere det indre marked for energi, øge forsyningssikkerheden og for at opfylde vores energi- og klimamål og fremskynde godkendelsesprocedurerne;
20.

bemærker Kommissionens meddelelse om udfordringer på råvaremarkederne og med hensyn til råstoffer og glæder sig over Kommissionens hidtidige opmærksomhed på spørgsmålet; anmoder Kommissionen om at skabe bedre informationsstrømme og rettidigt at fremlægge data af høj kvalitet om udviklingen på markedet under hensyntagen til spørgsmålet om voldsomme udsving i lagerbeholdningerne; understreger imidlertid, at bedre informationsstrømme ikke i sig selv er en løsning til imødegåelse af udsvingene på markedet; mener, at det kan være nødvendigt med en stærkere tilgang til løsning af problemet, især med hensyn til øget gennemsigtighed på råvaremarkederne; fremhæver de problemer, som landbrugerne konfronteres med i tider med ekstreme markeds- og prisudsving; henleder opmærksomheden på de vanskeligheder, som landbrugerne støder på, når de forsøger at planlægge fremad i tider med ekstreme udsving; opfordrer indtrængende Kommissionen til at træffe effektive og solide foranstaltninger for hurtigst muligt at løse problemet med udsving på landbrugsmarkederne; mener, at dette vil være en afgørende faktor for opretholdelse af produktionen i Den Europæiske Union;
B.

der henviser til, at Muhammed Taher Thabet Samoum blev dømt til døden i september 2001 af kriminalretten i Ibb efter at være blevet dømt for et mord, som han angiveligt skulle have begået i juni 1999, hvor han formodentlig var under 18 år; der henviser til, at dødsdommen blev stadfæstet ved en appeldomstol i maj 2005 som følge af, at der ikke forelå en fødselsattest, og at dommen blev stadfæstet af højesteretten i april 2010 og siden er blevet ratificeret af Yemens præsident; der henviser til, at henrettelsen af Muhammed Taher Thabet Samoum oprindelig var planlagt til at finde sted den 12. januar 2011, men blev midlertidigt udsat af den yemenitiske statsadvokatur,
15.

mener i denne henseende, at EU's finansielle instrumenter for eksterne aktioner i regionen, især ENPI, EIDHR og stabilitetsinstrumentet, kan spille en afgørende rolle, og opfordrer til at disse instrumenter styrkes, således at de kan udnyttes effektivt og konsekvent under disse ganske særlige omstændigheder; anmoder Unionens højtstående repræsentant om fuldt ud at udnytte alle EU's relevante eksterne finansielle instrumenter, herunder EIDHR; understreger, at det er nødvendigt at sikre, at den demokratiske kontrol af disse finansielle instrumenter foretages af Europa-Parlamentet; understreger ligeledes det presserende behov for at behandle spørgsmålet om stigende fødevarepriser og på længere sigt om fødevaresikkerhed og udvikling af landdistrikterne;
42.

henleder opmærksomheden på den eksisterende forberedende foranstaltning om fastlæggelse af en forvaltningsmodel for EU-regionen Donau med bedre og mere effektiv koordinering, og opfordrer Kommissionen og medlemsstaterne til at anvende sit budget effektivt til finansiering af aktiviteter, der er relateret til fastlæggelsen af den forvaltningsmodel, som er nødvendig for udviklingen og gennemførelsen af EU-strategien for Donauområdet; understreger vigtigheden af, at der ydes den nødvendige tekniske bistand til gennemførelse af de tiltag og projekter, som iværksættes i forbindelse med EU-strategien for Donauområdet; mener, at omkostningerne til teknisk bistand skal erkendes bedre og tages i betragtning, når den finansielle ramme for strategien fastlægges, og at det beløb, der er afsat til bistand, bør være tilgængeligt for partnere, såfremt det anvendes til formål og tiltag, som koordineres på makroregionalt plan;